幽州圖
作者：劉攽
朝代：宋

paragraphs: 鄙夫平居常嘆息，薊門幽都皆絕域。
安得猛士守北方，力排敵人復禹績。
田生手携朔漠圖，丹書萬里之强胡。
掛圖高堂素壁上，壯或陰山來坐隅。
長城迢迢屬滄海，古塞歷歷生黄榆。
縱橫指顧皆舊物，撫事慨時驚呼。
太平壯士多虛死，念君避胡來萬里。
九關深沉虎豹惡，布衣何由說天子。
卷圖還君意黯然，咄嗟世事非余恥。